CELEX: 32011R1220
Language: lv
Date: 2011-11-25 00:00:00
Title: Komisijas Īstenošanas regula (ES) Nr. 1220/2011 ( 2011. gada 25. novembris ), ar kuru groza Regulu (EK) Nr. 867/2008, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz olīvu nozares tirgus dalībnieku organizācijām, to darba programmām un finansējumu

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 313/6
            
         KOMISIJAS ĪSTENOŠANAS REGULA (ES) Nr. 1220/2011
   (2011. gada 25. novembris),
   ar kuru groza Regulu (EK) Nr. 867/2008, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz olīvu nozares tirgus dalībnieku organizācijām, to darba programmām un finansējumu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103. panta 2. punkta trešo daļu saistībā ar tās 4. pantu,
   tā kā:
   
               (1)
            
            
               Balstoties uz olīvu nozares tirgus dalībnieku organizāciju gūto pieredzi darba programmu īstenošanā, ir jāizdara daži grozījumi Komisijas Regulā (EK) Nr. 867/2008 (2).
            
         
               (2)
            
            
               Lai nodrošinātu labāku Regulas (EK) Nr. 1234/2007 103. panta piemērošanu un Savienības finanšu interešu aizsardzību gadījumos, kad ražotāju organizācijas ir to lauku attīstības pasākumu adresāti, kuri noteikti Padomes 2005. gada 20. septembra Regulā (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (3), ir jāparedz olīvu nozares tirgus dalībnieku organizāciju apstiprinājuma tūlītēja noraidīšana, apturēšana vai anulēšana gadījumos, kad šīm organizācijām ir uzliktas sankcijas saistībā ar minētajām regulām.
            
         
               (3)
            
            
               Tirgus pārraudzības un administratīvās pārvaldības jomā ir vērts pievērsties tirgus dalībnieku organizāciju darba programmās paredzēto pasākumu tematiem, savukārt olīveļļas un galda olīvu ražošanas kvalitātes uzlabošanas jomā ir lietderīgi efektivitātes labad paredzēt jaunus tehniskā atbalsta veidus.
            
         
               (4)
            
            
               Lai nodrošinātu labāku to pasākumu saskaņotību, uz kuriem attiecas Savienības finansējums, ir vēlams attiecībā uz olīvu mušas apkarošanu ierobežot finansējumu, to attiecinot tikai uz Regulas(EK) Nr. 867/2008 5. panta 1. punkta b) apakšpunkta iii) punktā noteiktajiem pasākumiem.
            
         
               (5)
            
            
               Ņemot vērā gūto pieredzi, būtu jāpalielina Savienības finansējuma minimālā procentuālā daļa attiecībā uz jomu, kuras uzdevums ir uzlabot olīvu audzēšanas nozares ietekmi uz vidi, lai tādējādi atspoguļotu būtisku attīstību šajā jomā. Līdzīgā kārtā, lai optimizētu darba programmām paredzēto līdzekļu izmantojumu, būtu jāsamazina šo programmu īstenošanai pieskaitāmo izdevumu procentuālā daļa.
            
         
               (6)
            
            
               Būtu jāvienkāršo administratīvās procedūras attiecībā uz gadījumiem, kad izmaiņas konkrētajā programmā paredz viena pasākuma aizstāšanu ar citu pasākumu un kad katram no šiem pasākumiem paredzētais budžets ir mazāks par EUR 10 000, ar nosacījumu, ka programmas galvenais mērķis netiek mainīts.
            
         
               (7)
            
            
               Lai atvieglotu programmu īstenošanu, būtu jānosaka elastīgāki noteikumi avansa maksājumu nodrošinājuma atbrīvošanai ar nosacījumu, ka attiecināmie izdevumi ir faktiski izpildīti un pārbaudīti.
            
         
               (8)
            
            
               Būtu jānosaka jauns termiņš, kurā attiecīgajām dalībvalstīm jāsniedz ziņojums par valsts pasākumiem, kas veikti šīs regulas īstenošanas nolūkā.
            
         
               (9)
            
            
               Tādēļ Regula (EK) Nr. 867/2008 būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 867/2008 groza šādi:
   
               1)
            
            
               regulas 3. panta 5. punktam pievieno šādu c) apakšpunktu:
               
                           “c)
                        
                        
                           ir sodīta par pārkāpumu saistībā ar shēmu tirgus dalībnieku organizāciju darbību finansēšanai saskaņā ar Regulas (EK) Nr. 1234/2007 103. pantu vai par pārkāpumu saistībā ar lauku attīstības pasākuma piemērošanu saskaņā ar Padomes Regulu (EK) Nr. 1698/2005 (4).
                        
                     
         
               2)
            
            
               regulas 5. panta 1. punktu groza šādi:
               
                           a)
                        
                        
                           a) apakšpunkta ii) punktu aizstāj ar šādu:
                           
                                       “ii)
                                    
                                    
                                       pētījumi par tematiem, kas saistīti ar citiem attiecīgās tirgus dalībnieku organizācijas darba programmā paredzētajiem pasākumiem;”;
                                    
                                 
                     
                           b)
                        
                        
                           c) apakšpunktu groza šādi:
                           
                                       i)
                                    
                                    
                                       i) punktu aizstāj ar šādu:
                                       
                                                   “i)
                                                
                                                
                                                   olīvu audzēšanas, novākšanas, piegādes un pirms pārstrādes veiktās uzglabāšanas apstākļu uzlabošana atbilstīgi kompetentās valsts iestādes noteiktajām tehniskajām specifikācijām;”;
                                                
                                             
                                 
                                       ii)
                                    
                                    
                                       iii) punktu aizstāj ar šādu:
                                       
                                                   “iii)
                                                
                                                
                                                   olīveļļas un galda olīvu ražošanas atlieku uzglabāšanas un izmantošanas apstākļu uzlabošana un olīveļļas fasēšanas apstākļu uzlabošana;”;
                                                
                                             
                                 
                                       iii)
                                    
                                    
                                       vi) punktu aizstāj ar šādu:
                                       
                                                   “iv)
                                                
                                                
                                                   ar produktu kvalitātes uzlabošanu saistīts tehniskais atbalsts ražošanai, olīveļļas pārstrādes rūpniecībai, galda olīvu ražošanas uzņēmumiem, olīveļļas spiestuvēm un fasēšanai;”;
                                                
                                             
                                 
                                       iv)
                                    
                                    
                                       vi) punktu aizstāj ar šādu:
                                       
                                                   “vi)
                                                
                                                
                                                   degustētāju apmācība neapstrādātas olīveļļas un galda olīvu organoleptisko pārbaužu veikšanai.”;
                                                
                                             
                                 
                     
         
               3)
            
            
               regulas 6. panta pirmo daļu aizstāj ar šādu:
               “Katrā dalībvalstī vismaz 30 % no Savienības finansējuma, kas pieejams saskaņā ar Regulas (EK) Nr. 1234/2007 103. pantu, piešķir šīs regulas 5. panta 1. punkta pirmās daļas b) apakšpunktā minētajai pasākumu jomai un vismaz 12 % no minētā Savienības finansējuma piešķir 5. panta 1. punkta pirmās daļas d) apakšpunktā minētajai jomai.”;
            
         
               4)
            
            
               regulas 7. panta 1. punktam pievieno šādu g) apakšpunktu:
               
                           “g)
                        
                        
                           pasākumi un darbības, kas saistītas ar olīvu mušas apkarošanu, izņemot 5. panta 1. punkta b) apakšpunkta iii) punktā paredzētos pasākumus.”;
                        
                     
         
               5)
            
            
               regulas 8. panta 2. punkta otrās daļas d) apakšpunktu aizstāj ar šādu:
               
                           “d)
                        
                        
                           plānotie izdevumi, kas sadalīti atbilstīgi 5. panta 1. punktā minētajiem pasākumu veidiem un pasākumu jomām, iekļaujot ziņas par katru divpadsmit mēnešu periodu no darba programmas apstiprināšanas datuma un atsevišķi norādot pieskaitāmās izmaksas, kas nedrīkst pārsniegt 5 % no kopējiem izdevumiem, un pārējos galvenos izmaksu veidus.”;
                        
                     
         
               6)
            
            
               regulas 10. pantam pievieno šādu 6. punktu:
               “6.   Atkāpjoties no 2. un 4. punkta, gadījumos, kad izmaiņas darba programmā paredz viena pasākuma aizstāšanu ar citu pasākumu, kas atbilst tai pašai jomai, un kad katram no šiem pasākumiem paredzētais budžets ir mazāks par EUR 10 000, tirgus dalībnieku organizācijai ir jāpaziņo kompetentajai iestādei par izmaiņām divus mēnešus pirms jauna pasākuma īstenošanas sākuma. Ja viena mēneša laikā no pasākuma paziņojuma dienas kompetentā iestāde neceļ iebildumus, izmaiņas uzskata par apstiprinātām. Paziņojumam jāpievieno apliecinošie dokumenti, kuros precizēts ierosināto izmaiņu iemesls, veids un ietekme un kuros pierādīts, ka šīs izmaiņas nemaina attiecīgās programmas galveno mērķi.”;
            
         
               7)
            
            
               regulas 11. panta 5. punktu aizstāj ar šādu:
               “5.   Pirms dalībvalsts noteiktās dienas, bet vēlākais katra darba programmas īstenošanas gada beigās attiecīgās tirgus dalībnieku organizācijas var iesniegt pieteikumu par 4. punktā minētā nodrošinājuma atbrīvošanu apmērā, kas vienāds ar pirmā maksājuma faktiski izpildīto un dalībvalsts pārbaudīto izdevumu kopsummu. Dalībvalsts nosaka, kādi apliecinošie dokumenti jāpievieno šim pieteikumam, pārbauda tos un atbrīvo attiecīgajiem izdevumiem atbilstošu nodrošinājumu ne vēlāk kā otrā mēneša laikā pēc pieteikuma iesniegšanas.”;
            
         
               8)
            
            
               regulas 18. panta 1. punkta ievadfrāzi aizstāj ar šādu:
               “1.   Ne vēlāk kā 31. janvārī, kas ir pēc katra trīsgadu perioda, kurš atbilstīgi 8. pantam sākas 1. aprīlī, olīveļļas ražotājas dalībvalstis paziņo Komisijai par valsts pasākumiem šīs regulas īstenošanai un jo īpaši par:”.
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 25. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 237, 4.9.2008., 5. lpp.
   
      (3)  OV L 277, 21.10.2005., 1. lpp.
   
      (4)  OV L 277, 21.10.2005., 1. lpp.”;